Alena Kožíková

Alena Kožíková (* 14. máj 1941, Praha) je česká divadelná dramaturgička, teatrologička a prekladateľka z francúzštiny.

Pochádza z rodiny spisovateľa Františka Kožíka a herečky Zdeňky Švabíkovej (sestry herečky Jarmily Švabíkovej, vydatej za herca Josefa Grussa).

 Život 
Po maturite na jedenásťročke bola prijatá na Divadelnú fakultu Akadémie múzických umení v Prahe, odbor réžia a dramaturgia. K jej profesorom patril napr. Ota Ornest, Miloš Nedbal a Aleš Podhorský. Ešte pred absolutóriom na DAMU v roku 1961 nastúpila do Juhočeského divadla v Českých Budějoviciach. Jej diplomovou prácou na DAMU boli dejiny Juhočeského divadla. V roku 1968 absolvovala stáž vo Francúzsku, kde ju zastihla telefonická ponuka riaditeľa MDP Ota Ornesta na angažmán vo funkcii dramaturgičky v Mestských divadlách pražských.Marie Valtrová: ORNESTINUM, Slavná éra Městských divadel pražských, Brána, Praha, 2001, str. 162, ISBN 80-7243-121-8 Miesto prijala a v MDP potom pôsobila v rokoch 1968 - 1995.

V roku 1996Z. Sílová, R. Hrdinová, A. Kožíková, V. Mohylová : Divadlo na Vinohradech 1907 – 2007 – Vinohradský ansámbl, vydalo Divadlo na Vinohradech, Praha, 2007, str. 193, ISBN 978-80-239-9604-3 ju angažovala do Vinohradského divadla riaditeľka Jiřina Jirásková. Tu potom pôsobila ako dramaturgička až do roku 2007, kedy činnosť zakončila ako redaktorka publikácie k stému výročiu založenia Divadla na Vinohradoch.

Je vydatá za vysokoškolského pedagóga Ladislava Mertla, s ktorým má dvoch synov (Jan a Jakub).

Je prekladateľkou z francúzštiny. V súčasnej dobe vypomáha ako dramaturgička pre zájazdové predstavenia. Publikuje odborné články napr. Divadelních novinách. Je autorkou alebo spoluautorkou niekoľkých kníh, okrem iného knihy o svojom otcovi, nazvanej František Kožík – Tisíc slov o lásce (vydal Petrklíč, Praha, 1998).

 Divadelné dramaturgie, výber 
 1968 Jean-Paul Sartre: Mouchy, Komorní divadlo, réžia Ladislav Vymětal
 1997 Molière: Misantrop, Vinohradské divadlo, réžia Zdeněk Kaloč
 1998 Ingmar Bergman: Scény z manželského života, Vinohradské divadlo, réžia Karel Kříž j. h.
 1998 John Ford: Škoda, že byla děvka, Vinohradské divadlo, réžia Vladimír Strnisko j. h.
 1999 Bengt Ahlfors: Divadelní komedie, Vinohradské divadlo, réžia Vladimír Strnisko j. h.
 1999 Friedrich Schiller: Valdštejnova smrt, Vinohradské divadlo, réžia Petr Kracík j. h.
 2000 Václav Havel: Rodinný večer, Vernisáž, Vinohradské divadlo, réžia Jan Burian j. h.
 2000 Jan Drda: Hrátky s čertem, Vinohradské divadlo, réžia Jiří Menzel
 2001 Friedrich Dürrenmatt: Král Jan, Vinohradské divadlo, réžia Jiří Menzel
 2002 J. N. Nestroy: Talisman, Vinohradské divadlo, réžia Petr Novotný j. h.
 2003 Molière: Don Juan, Vinohradské divadlo, réžia Jiří Menzel
 2004 Brian Friel: Lásky paní Katty, Vinohradské divadlo, réžia Vladimír Strnisko j. h.
 2007 Ivan Klíma: Ukradený spis 139/7 Odd.C (z diela a o diele Karla Čapka), Vinohradské divadlo, réžia Jan Novák

 Referencie 

 Externé odkazy 
 obecprekladatelu.cz 
 pozitivni-noviny.cz
 Alena Kožíková v databáze Národní knihovny ČR

Kategória:Českí prekladatelia
Kategória:Českí divadelní dramaturgovia
Kategória:Osobnosti z Prahy